ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
దేశంలో వరుసగా రెండో రోజు కూడా రోజుకు 9 లక్షల కోవిడ్ నమూనాల పరీక్షలు
మొత్తం 4 కోట్లకు చేరిన పరీక్షలు
గత రెండు వారాలలో కోటి మందికి పైగా పరీక్షలు
దేశంలో రోజూ 9 లక్షలకు పైగా కోవిడ్ -19 నమూనాలను ,వరుసగా నేడు రెండో రోజు కూడా పరీక్షించారు. కేంద్ర ప్రభుత్వ వ్యూహమైన పరీక్షించు, గుర్తించు, చికిత్సచేయు విధానంపై ప్రధానంగా దృష్టి పెడుతూ ఈ పరీక్షలు నిర్వహిస్తున్నారు.ఇండియాలొ ఇప్పటికే రోజుకు 10 లక్షల పరీక్షల సామర్ధ్యాన్ని ఏర్పాటుచేశారు. గడచిన 24 గంటలలో దేశంలో 9,01,338 నమూనాలను పరీక్షించారు.
కోవిడ్ పరీక్షలు క్రమంగా పెరుగుతుండడంతో మొత్తం పరీక్షల సంఖ్య 4 కోట్లకు చేరుతున్నాయి. మొత్తం పరీక్షలు ప్రస్తుతానికి 3,94,77,848 కి చేరాయి. గత రెండు వారాలలో కోటికిపైగా కోవిడ్ నమూనాలను పరీక్షించడం జరిగింది.
ప్రతి పది లక్షలకు, పరీక్షలు 28,607 కు గణనీయంగా పెరిగాయి. పెద్ద ఎత్తున పరీక్షలు నిర్వహించడం ద్వారా కోవిడ్ లక్షణాలు కలవారిని ప్రాథమిక దశలోనే గుర్తించడానికి, వారితో సన్నిహిత సంబంధాలు కలిగిన వారిని గుర్తించి వారిని ఐసోలేషన్లో ఉంచడం, అవసరమైన వారికి సకాలంలో చికిత్స అందించడానికి వీలు కలుగుతుంది.
ప్రభుత్వం వివిధ స్థాయిలలో తీసుకుంటున్న చర్యలు, పరీక్షల వ్యూహం కారణంగా దేశంలో పరీక్షల పరిధి విస్తృతమైంది. ఈ వ్యూహానికి అనుగుణంగా, దేశంలో కరోనా పరీక్షల ప్రయోగశాలల నెట్ వర్క్ను నిరంతరాయంగా బలోపేతం చేస్తున్నారు. ప్రస్తుతం 1564 ప్రయోగశాలలు ఉండగా ఇందులో 998 ల్యాబ్లు ప్రభుత్వరంగంలో ఉండగా 566 ల్యాబ్లు ప్రైవేటు రంగంలో ఉన్నాయి. ఇందులో:
-రియల్ టైమ్ ఆర్టి పిసిఆర్ ఆధారిత ప్రయోగశాలలు : 801 
-ట్రూనాట్ ఆధారిత టెస్టింగ్ ల్యాబ్లు : 643 
-సిబి నాట్ ఆధారిత టెస్టింగ్ ల్యాబ్లు :120 
కోవిడ్ -19 కి సంబంధించి తాజా , అధీకృత సమాచారం , దీనికి సంబంధించిన సాంకేతిక అంశాలు, మార్గదర్శకాలు, ఇతర సూచనల కోసం క్రమం తప్పకుండా గమనించండి : https://www.mohfw.gov.in/,@MoHFW_INDIA .
కోవిడ్ -19 కి సంబంధించి సాంకేతిక అంశాలపై తమ ప్రశ్నలను technicalquery.covid19[at]gov[dot]in ఈమెయిల్కు పంపవచ్చు. ఇతర ప్రశ్నలను ncov2019[at]gov[dot]in కు అలాగే @CovidIndiaSeva కు పంపవచ్చు
కోవిడ్ -19పై ఏవైనా ప్రశ్నలకు సమాధానాల కోసం కేంద్ర ఆరోగ్య,కుటుంబ సంక్షేమ మంత్రిత్వశాఖ హెల్ప్లైన్ నెంబర్ : +91-11-23978046 లేదా 1075  కు ఫోన్ చేయవచ్చు. కోవిడ్ -19 పై రాష్ట్రాలు, కేంద్ర పాలిత ప్రాంతాల హెల్ప్లైన్ ల జాబితా కోసం కింది లింక్ను గమనించవచ్చు.https://www.mohfw.gov.in/pdf/coronvavirushelplinenumber.pdf .
నైపుణ్యాభివృద్ధి మంత్రిత్వ శాఖ
భారత సాయుధ దళాల కోసం యువ మరియు నైపుణ్యం కలిగిన శ్రామికశక్తిని సృష్టించేందుకు అగ్నిపత్
దేశ సాయుధ బలగాలను ఆధునీకరించడం, యువతకు దేశ సేవ చేసే అవకాశాల కల్పన, సైనికోద్యోగం ద్వారా భారతదేశం యొక్క మొత్తం రక్షణ సంసిద్ధతకు దోహదపడే నైపుణ్యం కలిగిన యువకుల పెద్ద సమూహాన్ని సృష్టించడం కోసం అగ్నిపథ్ పథకాన్ని కేంద్ర మంత్రివర్గం ఆవిష్కరించింది. దీనితో పాటు వారి నైపుణ్యాలు, అనుభవంతో తమకు తాముగా అవకాశాలను సృష్టించుకుని ఆర్థికాభివృద్ధికి తోడ్పడతారు.
స్కిల్ ఇండియా, మినిస్ట్రీ ఆఫ్ స్కిల్ డెవలప్మెంట్ అండ్ ఎంటర్ప్రెన్యూర్షిప్  అగ్నిపథ్ పథకంతో అనుబంధం కలిగి ఉన్నందుకు గర్వపడుతున్నాయి. యువ భారతీయుల సైన్యాన్ని సిద్ధం చేస్తున్నందున ఈ కార్యక్రమ అమలులో సాయుధ దళాలతో కలిసి పని చేయనుంది.
స్కిల్ ఇండియా మరియు ఎంఎస్డీఈ లు సాయుధ బలగాల యొక్క వివిధ విభాగాలతో కలిసి ఈ ఉద్యోగ పాత్రలకు తగినట్లుగా విద్యార్థులకు అదనపు నైపుణ్యాలలో శిక్షణనిస్తాయి.
అంతేకాకుండా, అగ్నివీర్లు అందరూ సర్వీస్లో ఉన్నప్పుడు స్కిల్ ఇండియా సర్టిఫికేషన్ను పొందుతారు, ఇది వారి పదవీకాలం పూర్తయిన తర్వాత మన ఆర్థిక వ్యవస్థలో వ్యవస్థాపకత మరియు ఉద్యోగాలలో విస్తృత అవకాశాలను కొనసాగించేందుకు వీలు కల్పిస్తుంది.
స్కిల్ ఇండియా - డైరెక్టరేట్ జనరల్ ఆఫ్ ట్రైనింగ్ , నేషనల్ స్కిల్ డెవలప్మెంట్ కార్పొరేషన్ , వివిధ రంగాల స్కిల్ కౌన్సిల్లు, వ్యవస్థాపకత సంస్థలు NIESBUD మరియు ఐఐఈ, అలాగే స్కిల్స్ రెగ్యులేటర్ ఎన్సీవీఈటీ యొక్క అన్ని సంస్థలు ఇందులో అనుసంధానించబడతాయి. సేవలో ఉన్నప్పుడు వారి ఉద్యోగ పాత్రలకు సంబంధించి అవసరమైన నైపుణ్య ధృవపత్రాలను ఇవ్వనున్నారు. ఉద్యోగంలో నేర్చుకున్న కొన్ని నైపుణ్యాలు ఎన్ఎస్క్యూఎఫ్ సిలబస్తో ప్రత్యక్ష సమానత్వాన్ని కలిగి ఉండవచ్చు. కొందరికి, అదనపు ఆన్లైన్ లేదా ఆఫ్లైన్, థియరీ లేదా హ్యాండ్-ఆన్ స్కిల్స్తో వారి ఉద్యోగ అనుభవాన్ని అందించడం అవసరం కావచ్చు. ఈ వివరాలు, అలాగే సాయుధ దళాల శిక్షకులకు శిక్షణ నిర్వాహకులకు, ప్రాధాన్యంగా బలగాల నుండి, అంచనా వేయడానికి ధృవీకరించడానికి ఈ అంశాలన్నీ పని చేయబడుతున్నాయి. నిష్క్రమణ సమయంలో, మొత్తం నైపుణ్య వ్యవస్థ ఈ యువ అగ్నివీర్లకు అందుబాటులో ఉంటుంది, వారు వారికి అందుబాటులో ఉన్న అనేక నైపుణ్యం/మల్టీ-స్కిల్లింగ్ శిక్షణ మరియు వ్యవస్థాపకత కోర్సుల ద్వారా ప్రయోజనం పొందుతారు.
ఈ అగ్నిపథ్ పథకం భారతదేశ టెక్నాలజీ, యువ శ్రామిక శక్తి దేశ ప్రాథమిక విలువలైన నేషన్ ఫస్ట్ తో పాటు దేశ అభివృద్ధికి ఉపయోగపడుతుంది. మన సరిహద్దుల రక్షణలో మరియు భారతదేశాన్ని ఆధునిక, సాంకేతికతతో కూడిన, యువ గ్లోబల్ సూపర్ పవర్గా మార్చడానికి ఈ అగ్నివీర్స్ మారుపేరుగా నిలుస్తారు.
రసాయనాలు, ఎరువుల మంత్రిత్వ శాఖ
ఎఫ్ఏఐ ఎస్ఆర్ ఛైర్మన్గా బాధ్యతలు స్వీకరించిన ఫాక్ట్ సీ అండ్ ఎండీ కిషోర్ రుంగ్తా
ఫెర్టిలైజర్స్ అసోసియేషన్ ఆఫ్ ఇండియా దక్షిణ ప్రాంత విభాగం  ఛైర్మన్గా 'ది ఫెర్టిలైజర్స్ అండ్ కెమికల్స్ ట్రావెన్కోర్ లిమిటెడ్'  సీ అండ్ ఎండీ శ్రీ కిషోర్ రుంగ్తా బాధ్యతలు స్వీకరించారు. ఎరువుల తయారీదారులు, పంపిణీదారులు, దిగుమతిదారులు, పరికరాల తయారీ దారులు, పరిశోధనా సంస్థలు మరియు ఇన్పుట్ల సరఫరాదారులతో కూడిన ఒక మేటి ఉన్నత సంస్థ ఫెర్టిలైజర్ అసోసియేషన్ ఆఫ్ ఇండియా .
ఎఫ్ఏఐ ఎస్ఆర్ పరిధిలో కేరళ, తమిళనాడు, కర్ణాటక, ఆంధ్రప్రదేశ్తో పాటు తెలంగాణ రాష్ట్రాల భాగస్వామ్య పక్షాలు సభ్యులుగా ఉన్నారు. మేటి సేవల నిమిత్తం ఎరువుల ఉత్పత్తి, మార్కెటింగ్ మరియు వాడకానికి సంబంధించిన వారందరినీ ఏకతాటి పైకి తీసుకురావాలన్న లక్ష్యంతో ఎఫ్ఏఐ ముందుకు సాగుతోంది. ఎరువులకు సంబంధించిన సమస్యలపై ప్రధానంగా ప్రాంతీయ కార్యాలయం దృష్టి పెడుతుంది. ఈ ప్రాంతంలో పనిచేసే వివిధ ఎరువుల తయారీదారులు, రాష్ట్ర ప్రభుత్వాలు మరియు ఇతర స్థానిక అధికారులతో నిరంతర సంబంధాలు కలిగి ఉంటుంది.
ప్రధాన మంత్రి కార్యాలయం
సంత్ రవిదాస్ జయంతి సందర్భంగా ఆయనకు ప్రధాని నివాళి
సంత్ రవిదాస్ జయంతి సందర్భంగా ప్రధానమంత్రి శ్రీ నరేంద్ర మోదీ ఆయనకు నివాళి అర్పించారు.
ఈ మేరకు ఒక ట్వీట్ ద్వారా ఇచ్చిన సందేశంలో:
‘‘సంత్ రవిదాస్ గారి జయంతి నేపథ్యంలో ఆయనకు నమస్కరిస్తున్నప్పుడు మనం ఆయన ప్రబోధాలను స్మరించుకుంటాం. ఈ సందర్భంగా ఆయన ఆదర్శాలకు అనుగుణంగా న్యాయమైన, సామరస్యపూర్వక, సుసంపన్న సమాజం కోసం మన సంకల్పాన్ని పునరుద్ఘాటిద్దాం. ఈ మేరకు అనేక కార్యక్రమాల ద్వారా పేదలకు సేవ, సాధికారత కల్పన ద్వారా ఆయన చూపిన బాటలో లక్ష్య సాధనకు కృషి చేద్దాం.’’ అని ప్రధానమంత్రి పేర్కొన్నారు.
(
రహదారి రవాణా, హైవేల మంత్రిత్వ శాఖ
అనుసంధానత, అంతర్గత ఆవశ్యకత, నిధుల లభ్యత ఆధారంగా రాష్ట్ర రహదారులను జాతీయ రహదారులుగా ఉన్నతీకరణ
రోడ్డు రవాణా, రహదారుల మంత్రిత్వ శాఖ దేశంలో జాతీయ రహదారుల ప్రాజెక్టుల బాధ్యతను నిర్వహిస్తోంది. రాష్ట్ర రహదారులు నిర్వహణ భాధ్యత పూర్తిగా రాష్ట్రాలది. అయినప్పటికీ కొన్ని రహదారుల విషయమై వివిధ రాష్ట్ర ప్రభుత్వాలు/ కేంద్రపాలిత ప్రాంతాలను  కేంద్ర రోడ్డు రవాణా, రహదారుల మంత్రిత్వ శాఖనూ సంప్రదించారు. రాష్ట్ర రహదారులను కేంద్రం ఆధ్వర్యంలోని జాతీయ రహదారులుగా మార్చేందుకు.. ఆంధ్రప్రదేశ్ రాష్ట్ర ప్రభుత్వంతో పాటు పలు రాష్ట్రాలు, కేంద్రపాలిత ప్రాంతాల వారితో కేంద్ర ప్రభుత్వం తగు సంప్రదింపులను జరిపింది.
అనుసంధానత అవసరం, అంతర్గత అవశ్యత, నిధుల లభ్యత ఆధారంగా రాష్ట్రస్థాయి సహా కొన్ని రాష్ట్ర రహదారులను  ఎప్పటికప్పుడు కొత్త జాతీయ రహదారులుగా  ప్రకటించే విషయాన్ని మంత్రిత్వ శాఖ పరిశీలిస్తోంది. కొత్తగా ప్రకటించిన జాతీయ రహదారులతో సహా నోటిఫైడ్ జాతీయ రహదారుల పనులను ఇంటర్-సె-ప్రాధాన్యత, కొనసాగుతున్న పనుల పురోగతి, నిధుల లభ్యత, ట్రాఫిక్ సాంద్రత ప్రకారం చేపట్టబడుతుంది. ఈ తరహ అప్గ్రేడ్ కోసం ప్రత్యేకంగా ఆర్థిక కేటాయింపులు చేయబడవు. ఆయా పనులు మంజూరు చేసినప్పుడు.. పని ఇప్పటికే ఉన్న బడ్జెట్ కేటాయింపుల ద్వారా అమలు చేయబడుతుంది. ఈ సమాచారాన్ని కేంద్ర రోడ్డు రవాణా, జాతీయ రహదారుల శాఖ మంత్రి శ్రీ నితిన్ గడ్కరీ రాజ్యసభకు ఇచ్చిన ఒక లిఖిత పూర్వక సమాధానంలో తెలిపారు.
రైల్వే మంత్రిత్వ శాఖ
రైల్వే రంగంలో ఇండియా, రష్యాల మధ్యన కుదిరిన అవగాహన ఒప్పంద పత్రానికి కేబినెట్ ఆమోదం.
రైల్వే రంగంలో ఇండియా, రష్యాల మధ్యన కుదిరిన అవగాహన ఒప్పంద పత్రానికి కేంద్ర కేబినెట్ ఆమోదం తెలిపింది. ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర కేబినెట్ ఈ ఆమోదం తెలిపింది. భారతదేశ రైల్వే శాఖకు చెందిన పరిశోధన నమూనాలు మరియు ప్రమాణాల సంస్థకు రష్యాకు చెందిన రైల్వే పరిశోధన సంస్థ, రష్యాకే చెందిన పరిశోధన మరియు సమాచార సాంకేతిక రంగ, సిగ్నలింగ్ మరియు రైల్వే రవాణా టెలికమ్యూనికేషన్ల సంస్థలకు మధ్యన ఈ అవగాహన ఒప్పంద పత్రం కుదిరింది.
ఈ ఎంఒయు కారణంగా ఇరు దేశాల మధ్యన సమాచారాన్ని ఇచ్చిపుచ్చుకోవడం జరుగుతుంది. అంతే కాదు నిపుణుల సమావేశాలను, సెమినార్లను నిర్వహించుకోవచ్చు. ఇరు దేశాలు ఉమ్మడిగా అంగీకరించిన సహకార కార్యక్రమాల్ని అమలు చేసుకోవడం, సాంకేతిక పరమైన సందర్శనలు నిర్వహించడం జరుగుతుంది.
ఈ ఎంఓయు ఏప్రిల్ 2019న కుదిరింది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 155.39 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 12,72,073
మొత్తం కేసుల్లో క్రియాశీల కేసులు 3.48%
ప్రస్తుత రికవరీ రేటు 95.20%
గత 24 గంటల్లో 1,09,345 మంది కోలుకున్నారు. దీంతో, కోలుకున్నవారి మొత్తం సంఖ్య 3,48,24,706 కు పెరిగింది.
గత 24 గంటల్లో 2,64,202 కొత్త కేసులు నమోదయ్యాయి.
ఇప్పటివరకు నమోదైన ఒమిక్రాన్ కేసులు 5,753. నిన్నటి కంటే 4.83% వృద్ధి.
రోజువారీ పాజిటివిటీ రేటు 14.78%
వారపు పాజిటివిటీ రేటు 11.83%
గత 24 గంటల్లో చేసిన 17,87,457 కొవిడ్ పరీక్షలతో కలుపుకుని ఇప్పటివరకు 69.90 కోట్ల పరీక్షలు చేశారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 టీకా కార్యక్రమం తాజా సమాచారం -357వ రోజు
దేశవ్యాప్తంగా 150 కోట్లు దాటిన మొత్తం టీకా డోసులు
ఈ రోజు సాయంత్రం 7 వరకు 81 లక్షలకు పైగా టీకా డోసులు
టీకా కార్యక్రమంలో దేశం ఈ రోజు సరికొత్త మైలురాయి దాటింది. దేశంలో టీకాలు తీసుకున్న వారి సంఖ్య 150 కోట్లు  దాటింది.
సాయంకాలం ఏడు గంటల వరకు 81 లక్షలకు పైగా టీకా డోసులు పంపిణీ అయ్యాయి. రాత్రి పొద్దుపోయాక పూర్తి సమాచారం అందే సరికి ఈ సంఖ్య మరింత పెరిగే అవకాశం ఉంది.
దేశంలో 150 కోట్లకు పైగా టీకా డోసులను వేయడం పట్ల ప్రధానమంత్రి శ్రీ నరేంద్ర మోదీ హర్షం వ్యక్తం చేశారు. టీకా కార్యక్రమం సరికొత్త మైలురాయి చేరడానికి సహకరించిన దేశ ప్రజలను అభినందిస్తూ ప్రధానమంత్రి ట్వీట్ చేశారు. 15 నుంచి 18 మధ్య వయస్సు గల వారికి టీకా కార్యక్రమాన్ని ప్రారంభించి దేశం నూతన సంవత్సరానికి స్వాగతం పలికింది అని తన ట్వీట్ లో ప్రధానమంత్రి పేర్కొన్నారు. ఇదే సమయంలో నూతన సంవత్సరం మొదటి నెల మొదటి వారంలో 150 కోట్ల టీకా డోసులను పంపిణీ చేసి భారతదేశం చరిత్ర సృష్టించింది అని ప్రధానమంత్రి అన్నారు.
టీకా కార్యక్రమం 150 కోట్ల డోసులను దాటడం పట్ల కేంద్ర ఆరోగ్య శాఖ మంత్రి డాక్టర్ మన్సుఖ్ మాలవీయ హర్షం వ్యక్తం చేస్తూ ట్వీట్ చేశారు. అత్యంత వేగంగా 150 కోట్ల స్థాయిని చేరుకునేలా కృషి చేసిన ఆరోగ్య కార్యకర్తలను మంత్రి అభినందించారు. ప్రతి ఒక్కరూ కృషి చేస్తే లక్ష్యాలను సాధించవచ్చునని భారతదేశం రుజువు చేసిందని మంత్రి అన్నారు కాల కార్యక్రమం లక్ష్యాల మేరకు అమలు జరుగుతున్నదని ఆయన పేర్కొన్నారు. టీకా తీసుకోవడానికి అర్హత ఉన్నవారంతా ముందుకు వచ్చి టీకా తీసుకోవాలని ఆయన కోరారు.
మొత్తం పంపిణీ చేసిన టీకా డోసులు వివరాలు వయో వర్గాల వారీగా ఇలా ఉన్నాయి:
|
|
మొత్తం ఇప్పటిదాకా వేసిన టీకాల సమాచారం
|
|
ఆరోగ్య సిబ్బంది
|
|
మొదటి డోస్
|
|
10388770
|
|
రెండో డోస్
|
|
9736208
|
|
కోవిడ్ యోధులు
|
|
మొదటి డోస్
|
|
18386999
|
|
రెండో డోస్
|
|
16950940
|
|
15-18 వయో వర్గం
|
|
మొదటి డోస్
|
|
19964801
|
|
18-44 వయో వర్గం
|
|
మొదటి డోస్
|
|
511433066
|
|
రెండో డోస్
|
|
348027006
|
|
45-59 వయో వర్గం
|
|
మొదటి డోస్
|
|
195772551
|
|
రెండో డోస్
|
|
97490551
|
|
60 ఏళ్లు పైబడిన వారు
|
|
మొదటి డోస్
|
|
122085551
|
|
రెండో డోస్
|
|
97490551
|
|
మొత్తం మొదటి డోసులు
|
|
878031738
|
|
మొత్తం రెండు డోసులు
|
|
627189576
|
|
మొత్తం
|1505221314
|
జనాభాలో ప్రాధాన్యత వర్గాల వారీగా ఈ రోజు సాగిన మొత్తం టీకాల కార్యక్రమం వివరాలు ఇలా ఉన్నాయి
|
|
తేదీ : జనవరి 7, 2022 
|
|
ఆరోగ్య సిబ్బంది
|
|
మొదటి డోస్
|
|
109
|
|
రెండో డోస్
|
|
3062
|
|
కోవిడ్ యోధులు
|
|
మొదటి డోస్
|
|
194
|
|
రెండో డోస్
|
|
9421
|
|
15-18వయోవర్గం
|
|
మొదటి డోస్
|
|
3006335
|
|
18-44 వయో వర్గం
|
|
మొదటి డోస్
|
|
1796130
|
|
రెండో డోస్
|
|
2188224
|
|
45-59 వయో వర్గం
|
|
మొదటి డోస్
|
|
157309
|
|
రెండో డోస్
|
|
603899
|
|
60 ఏళ్లు పైబడిన వారు
|
|
మొదటి డోస్
|
|
81377
|
|
రెండో డోస్
|
|
304922
|
|
మొత్తం మొదటి డోసులు
|
|
5041454
|
|
మొత్తం రెండు డోసులు
|
|
3109528
|
|
మొత్తం
|
|
8150982
కోవిడ్ నుంచి దేశ ప్రజలను రక్షించాలన్న లక్ష్యంతో టీకాల కార్యక్రమం అమలు జరుగుతోంది. దీనిని నిరంతరాయంగా
అత్యున్నత స్థాయిలో పర్యవేక్షిస్తూ ఉన్నారు.
హోం మంత్రిత్వ శాఖ
భారత ప్రభుత్వ  నియమాలు, 1961 కి చెందిన నియమం- 12 లో భాగం గా అనుమోదం పొందినటువంటి ప్రతిపాదన కు ఎక్స్-పోస్ట్ ఫ్యాక్టో ఆమోదాన్ని తెలిపిన మంత్రిమండలి
ఈ ప్రతిపాదన జమ్ము & కశ్మీర్ పునర్ వ్యవస్థీకరణ చట్టం, 2019 లోని సెక్షన్ 3 యొక్క నిబంధనల ను అమలు పరచడం లో తలెత్తిన ఇబ్బంది ని సమాప్తం చేయడంతో సంబంధం కలిగినటువంటిది
పార్లమెంటు సిఫారసు చేసిన మీదట రాష్ట్రపతి భారత రాజ్యాంగం లోని 370వ అధికరణం ఆధారం గా ఒక ప్రకటన ను జారీ చేసి, జమ్ము & కశ్మీర్ పునర్ వ్యవస్థీకరణ చట్టం, 2019 కి సమ్మతి ని తెలిపారు. తదనుగుణం గా ఇదివరకటి జమ్ము & కశ్మీర్ రాష్ట్రాన్ని క్రొత్త గా జమ్ము మరియు కశ్మీర్ కేంద్ర పాలిత ప్రాంతం, ఇంకా నూతన లద్దాఖ్ కేంద్ర పాలిత ప్రాంతం అనే రెండు కేంద్ర పాలిత ప్రాంతాల రూపం లో 2019వ సంవత్సరం అక్టోబరు 31వ తేదీ నాడు పునర్ వ్యవస్థీకరించడం జరిగింది.
నూతనం గా ఏర్పాటు చేసిన లద్దాఖ్ కేంద్ర పాలిత ప్రాంతం లో రెండు జిల్లా లు.. కర్గిల్ జిల్లా మరియు లెహ్ జిల్లా.. అనేవి ఉన్నాయి. మునుపటి జమ్ము & కశ్మీర్ రాష్ట్రం లో మిగిలిన ప్రాంతం క్రొత్త జమ్ము మరియు కశ్మీర్ కేంద్ర పాలిత ప్రాంతం లోకి వస్తుంది.
1947వ సంవత్సరం లో ఇదివరకటి జమ్ము & కశ్మీర్ రాష్ట్రం లో ఈ క్రింద పేర్కొన్న 14 జిల్లా లు ఉండేవి. అవి:
కఠువా, జమ్ము, ఉధంపుర్, రియాసీ, అనంత్ నాగ్, బారామూలా, పూంఛ్, మిర్ పుర్, ముజ్జఫరాబాద్, లెహ్ మరియు లద్దాఖ్, గిల్ గిట్, గిల్ గిట్ వజారత్, చిల్హాస్ , ఇంకా ఆదివాసీ ప్రదేశం.
జమ్ము & కశ్మీర్ కు చెందిన వివిధ రాష్ట్ర ప్రభుత్వాలు ఈ 14 జిల్లా ల తాలూకు ప్రాంతాల ను 2019వ సంవత్సరం కల్లా 28 జిల్లాలు గా పునర్ నిర్మించాయి. ఆ కొత్త జిల్లాల పేర్లు ఏవేవి అంటే.. కుప్ వాడా, బాందీపుర్, గందర్ బల్, శ్రీనగర్, బడ్ గామ్, పుల్ వామా, శోపియాఁ, కుల్ గామ్, రాజౌరీ, రామ్ బన్, డోడా, కిశ్త్ వాడ్, సాంబా మరియు కర్గిల్ జిల్లా..లు.
వీటి లో కర్గిల్ జిల్లా ను అప్పటి లెహ్ మరియు లద్దాఖ్ జిల్లా కు చెందిన ప్రాంతం నుండి తీసుకొని ఏర్పాటు చేయడం జరిగింది. తదనుగుణం గా, నూతనం గా ఏర్పడ్డ లద్దాఖ్ కేంద్ర ప్రాంతం లోని లెహ్ జిల్లా ను- భారత రాష్ట్రపతి ద్వారా జారీ అయిన జమ్ము, కశ్మీర్ రీ ఆర్గనైజేశన్  సెకండ్ ఆర్డర్, 2019లో- నిర్వచించడం జరిగింది. 1947వ సంవత్సరం నాటి గిల్గిట్, గిల్గిట్ వజారత్, చిల్హాస్ మరియు ఆదివాసీ ప్రదేశం, వీటి కి అదనం గా 1947వ సంవత్సరం నాటి లెహ్ మరియు లద్దాఖ్ జిల్లా లలో నుండి- కర్గిల్ జిల్లా యొక్క నిర్మాణం అనంతరం- మిగిలిన శేష ప్రాంతాలు దీని లో చేరుతాయి అన్నదే దీని అన్వయం.
పర్యావరణం, అడవులు, మరియు వాతావరణ మార్పు మంత్రిత్వ శాఖ
స్వచ్ఛతా హి సేవా క్యాంపెయిన్ కింద పరిశుభ్రత డ్రైవ్కు నాయకత్వం వహించిన శ్రీ భూపేందర్ యాదవ్
భారతదేశం అంతటా ప్రజలు స్వచ్ఛ భారత్ అభియాన్లో చేరుతున్నారు..ప్రధాన మంత్రి ఇచ్చిన స్పష్టమైన పిలుపుతో దీనిని జన ఆందోళనగా మార్చారు: శ్రీ యాదవ్
కేంద్ర పర్యావరణ, అటవీ మరియు వాతావరణ మార్పుల మంత్రిత్వ శాఖ స్వచ్ఛతా హి సేవా ప్రచారం క్రింద న్యూఢిల్లీలోని నేషనల్ జూలాజికల్ పార్క్ లో చేపట్టిన స్వచ్ఛత డ్రైవ్కు కేంద్ర పర్యావరణ, అటవీ మరియు వాతావరణ మార్పు మరియు కార్మిక మరియు ఉపాధి మంత్రి శ్రీ భూపేందర్ యాదవ్ నాయకత్వం వహించారు.
ఎంఒఈఎఫ్&సిసి సెక్రటరీ శ్రీమతి.లీనా నందన్, ఎంఒఈఎఫ్&సిసి, డిజిఎఫ్&సిసి శ్రీ.సి.పి. గోయల్, ఎంఒఈఎఫ్&సిసి, ఏడిజి శ్రీ.బివాష్ రంజన్, మెంబర్ సెక్రటరీ సెంట్రల్ జూ అథారిటీ శ్రీ సంజయ్ శుక్లా మరియు జాయింట్ సెక్రటరీ శ్రీ సత్యజిత్ మిశ్రా ఈ కార్యక్రమంలో పాల్గొన్నారు. ఔత్సాహిక విద్యార్థులతో సహా 200 మందికి పైగా కార్యక్రమంలో భాగస్వామ్యులయ్యారు. ఈ ముఖ్యమైన ప్రయత్నానికి సహకరించేందుకు సందర్శకులు తరలివచ్చారు.
స్వచ్ఛత ప్రచారంలో యువత పాల్గొనడం మరియు నీటి వనరులను శుభ్రపరచడం కోసం జూ క్లీనింగ్ కార్యక్రమాలలో పాల్గొనడం ఈ రోజు యొక్క ముఖ్యాంశం. జూను సింగిల్ యూజ్ ప్లాస్టిక్  ఫ్రీ జోన్గా మార్చే దిశగా ఒక కీలకమైన అడుగు పెట్ బాటిల్ సేకరణ పాయింట్ను ప్రారంభించడం ద్వారా ఈ కార్యాచరణ జరిగింది. ఈ చొరవ పర్యావరణ స్థిరత్వంపై ఎన్జడ్పి యొక్క తిరుగులేని నిబద్ధతను చాటిచెబుతుంది.
శ్రీ భూపేందర్ యాదవ్ విద్యార్థులకు పర్యావరణ అనుకూలమైన పునర్వినియోగ బ్యాగ్లను పంపిణీ చేశారు. స్థిరమైన జీవనం మరియు పర్యావరణ స్పృహ యొక్క ప్రాముఖ్యతను నొక్కి చెప్పారు.
బ్యాగుల పంపిణీ తర్వాత ఎన్జడ్పిలోని విభిన్న వన్యప్రాణులతో విద్యాసంబంధాన్ని పెంపొందించడానికి జూలో పర్యావరణం మరియు పరిశుభ్రత కోసం జీవనశైలిని ప్రోత్సహించడానికి ఒక జంతు పత్రికను ఆవిష్కరించారు.
స్వచ్ఛతా హి సేవా ప్రచారం కింద ఎన్జడ్పిలో శ్రమదాన్ కార్యకలాపం, కమ్యూనిటీలు భాగస్వామ్య దృష్టితో కలిసి వచ్చినప్పుడు అర్థవంతమైన మార్పును సాధించవచ్చని నిరూపిస్తుంది. వన్యప్రాణుల సంరక్షణ మరియు పర్యావరణ పరిరక్షణకు ఎన్జడ్పి తన నిబద్ధతలో స్థిరంగా ఉంది.
ప్రధాన మంత్రి కార్యాలయం
గ్రామాలలో నివసించే కుటుంబాల కు నల్లా నీటి కనెక్శన్ ల లభ్యత 60 శాతాని కి చేరినందుకుసంతోషాన్ని వ్యక్తం చేసిన ప్రధాన మంత్రి
ఇదిఒక శ్రేష్ఠమైన కార్యసాధన, అంతేకాక ఈ కార్యసాధన అనేక మంది కి వారి జీవనాన్నిశక్తియుక్తం గా కూడా మార్చివేస్తుంది
గ్రామ ప్రాంతాల లో నివసించే కుటుంబాల కు పంపు ద్వారా నీటి ని అందించే ప్రక్రియ 60 శాతం మేర కు పూర్తి అయినందుకు ప్రధాన మంత్రి శ్రీ నరేంద్ర మోదీ తన సంతోషాన్ని వ్యక్తం చేశారు. రాబోయే కాలాల్లో ఈ నల్లా నీటి లభ్యత పరిధి ని మరింత గా వృద్ధి చెందింప చేయడం కోసం మేం సాధ్యమైన సకల ప్రయాసల ను చేపడుతున్నాం అని కూడా శ్రీ నరేంద్ర మోదీ అన్నారు.
జల శక్తి శాఖ కేంద్ర మంత్రి శ్రీ గజేంద్ర సింహ్ శెఖావత్ ట్వీట్ కు ప్రధాన మంత్రి సమాధానాన్ని ఇస్తూ,
‘‘ఇది ఒక శ్రేష్ఠమైన కార్యసాధన, అంతేకాక ఈ కార్యసాధన అనేక మంది కి వారి జీవనాన్ని శక్తియుక్తం గా మార్చుతుంది కూడాను. రాబోయే కాలాల్లో ఈ నల్లా నీటి లభ్యత పరిధి ని మరింత గా వృద్ధి చెందింప చేయడం కోసం మేం సాధ్యమైన సకల ప్రయాసల ను చేపడుతున్నాం’’ అని ఒక ట్వీట్ లో పేర్కొన్నారు.
రక్షణ మంత్రిత్వ శాఖ
మిలిటరీ సహకారంపై మిలిటరీ & మిలిటరీ టెక్నికల్ కోఆపరేషన్పై భారత్-రష్యన్ ఇంటర్గవర్నమెంటల్ కమిషన్ 3వ వర్కింగ్ గ్రూప్ సమావేశం న్యూఢిల్లీలో జరిగింది.
మిలిటరీ సహకారంపై మిలిటరీ & మిలిటరీ టెక్నికల్ కోఆపరేషన్పై భారత్-రష్యన్ ఇంటర్గవర్నమెంటల్ కమిషన్ 3వ వర్కింగ్ గ్రూప్ సమావేశం న్యూఢిల్లీలోని మానేక్షా సెంటర్లో 18 నుండి 19 జూలై 2023 వరకు జరిగింది.
ఈ సమావేశానికి లెఫ్టినెంట్ జనరల్ జాన్సన్ పి మాథ్యూ, చీఫ్ ఆఫ్ ఇంటిగ్రేటెడ్ డిఫెన్స్ స్టాఫ్ టు ఛైర్మన్ చీఫ్స్ ఆఫ్ స్టాఫ్ కమిటీ ,హెచ్క్యూ-ఐడీఎస్ మరియు రష్యన్ ఫెడరేషన్ సాయుధ దళాల జనరల్ స్టాఫ్ ప్రధాన కార్యనిర్వహణ డైరెక్టరేట్ డిప్యూటీ చీఫ్ లెఫ్టినెంట్ జనరల్ డైలెవ్స్కీ ఇగోర్ నికోలెవిచ్ ఈ సమావేశానికి అధ్యక్షత వహించారు. స్నేహపూర్వకమైన వాతావరణంలో ఈ సమావేశం జరిగింది.
చర్చలు ఇరుపక్షాల మధ్య కొనసాగుతున్న రక్షణ చర్యలను విస్తరించడంపై దృష్టి సారించాయి మరియు ప్రస్తుత ద్వైపాక్షిక డిఫెన్స్ కార్పొరేషన్ మెకానిజం పరిధిలో కొత్త కార్యక్రమాలను రూపొందించాయి.
వర్కింగ్ గ్రూప్ సమావేశం అనేది ఇంటిగ్రేటెడ్ డిఫెన్స్ స్టాఫ్ ప్రధాన కార్యాలయం మరియు రష్యన్ ఫెడరేషన్ యొక్క రక్షణ మంత్రిత్వ శాఖ యొక్క ప్రధాన డైరెక్టరేట్ ఆఫ్ ఇంటర్నేషనల్ మిలిటరీ కోఆపరేషన్ మధ్య వ్యూహాత్మక మరియు కార్యాచరణ స్థాయిలలో క్రమమైన చర్చల ద్వారా రెండు దేశాల మధ్య రక్షణ సహకారాన్ని పురోగమింపజేయడానికి ఏర్పాటు చేయబడిన ఒక వేదిక.
సమాచార, ప్రసార మంత్రిత్వ శాఖ
అపవాదుపూరిత వార్తలను పతాకశీర్షికలుగా చేయడం మానుకోండి... ప్రైవేటు చానళ్లకు సమాచార మంత్రిత్వశాఖ సూచన
టీవీల్లో జరిగే చర్చల్లో సామాజికంగా ఆమోదయోగ్యం కాని భాషను ఉపయోగిస్తున్నారు. జర్నలిస్టులు కల్పిత వాదనలతో చర్చలను కొనసాగిస్తున్నారు: అడ్వైజరీ
తప్పుడు వాదనలు చేయడం మరియు అపకీర్తిని కలిగించే శీర్షికలను ఉపయోగించవద్దని కేంద్ర సమాచార మరియు ప్రసార మంత్రిత్వ శాఖ ప్రైవేటు టీవీ న్యూస్ ఛానెల్లకు శనివారం సూచించింది. 1995, కేబుల్ టెలివిజన్ నెట్వర్క్స్  యాక్ట్, సెక్షన్ 20లోని నిబంధనలను.. దాని కింద నిర్దేశించిన ప్రోగ్రామ్ కోడ్తో సహా పాటించాలని మంత్రిత్వ శాఖ శనివారం జారీ చేసిన వివరణాత్మక అడ్వైజరీలో పేర్కొంది.
ఇటీవలి కాలంలో పలు శాటిలైట్ టీవీ ఛానళ్లు కార్యక్రమాలను, సంఘటనలను అశాస్త్రీయంగా, తప్పుదారి పట్టించేవిధంగా, సంచలనాత్మకంగా, సామాజికంగా ఆమోదయోగ్యం కాని భాష, వ్యాఖ్యలను ఉపయోగిస్తున్నట్లు మంత్రిత్వశాఖ గుర్తించింది. ఇవి అపకీర్తిని కలిగించేలా, అశ్లీలమైన, పరువునష్టం కలిగించే, మతపరమైన వ్యక్తీకరణలు కూడా ఉంటున్నాయని పేర్కొంది. ఉక్రెయిన్, రష్యా యుద్ధానికి సంబంధించి వాయవ్య ఢిల్లీలో టీవీ వార్తల కంటెంట్ ప్రోగ్రామ్ కోడ్ను ఉల్లంఘించినట్లు గుర్తించామని మంత్రిత్వశాఖ తన అడ్వైజరీలో ఉదహరించింది.
ఉక్రెయిన్-రష్యా వివాదాన్ని నివేదించే సందర్భంలో వార్తా అంశాలతో సంబంధం లేని అపవాదుపూరిత విషయాలను శీర్షికలుగా చేస్తున్నాయని మంత్రిత్వశాఖ పేర్కొంది. జర్నలిస్టులు నిరాధారమైన, కల్పిత వాదనలు చేస్తున్నారని, ప్రేక్షకులను ప్రేరేపించడానికి అతిశయోక్తులు ఉపయోగిస్తున్నారని తెలిపింది. ముఖ్యంగా ఢిల్లీ హింసాకాండ విషయంలో ఈ ఉల్లంఘనలు జరిగినట్లు గుర్తించామని, మతవిధ్వేషాలను రెచ్చగొట్టేలా, శాంతిభద్రతలకు విఘాతం కలిగించేలా వీడియోలతో కూడిన వార్తలను ప్రసారం చేశాయని, అధికారులకు మతం రంగును ఆపాదిస్తూ శీర్షికలు పెట్టాయని సమాచార ప్రసార మంత్రిత్వశాఖ పేర్కొంది.
సామాజికంగా ఆమోదయోగ్యం కాని, రెచ్చగొట్టేలా భాష ఉపయోగించడం, మతపరమైన వ్యాఖ్యలు మరియు అవమానకరమైన సూచనలతో కూడిన చర్చలను ప్రసారం చేస్తున్నాయని పేర్కొంది. ఇవి వీక్షకులపై ప్రతికూల మానసిక ప్రభావాన్ని చూపుతున్నాయని, మత సామరస్యాన్ని దెబ్బతీసి, శాంతిభద్రతలకు విఘాతం కలిగించే ప్రమాదం ఉందని మంత్రిత్వ శాఖ గుర్తించి.. ఈ మేరకు ప్రైవేట్ టీవీ ఛానెల్లను హెచ్చరించింది.
ఈ ఉల్లంఘన ఉదంతాలను ఉటంకిస్తూ, మంత్రిత్వ శాఖ శనివారం ప్రసారమైన కార్యక్రమాలపై తీవ్ర ఆందోళన వ్యక్తం చేసింది. కేబుల్ టెలివిజన్ నెట్వర్క్స్  చట్టం, 1995.. దానిలోని నిబంధనలను ఉల్లంఘించకుండా గట్టిగా హెచ్చరించింది.
ఇందుకు సంబంధించిన పూర్తి వివరాలు సమాచార మంత్రిత్వ శాఖ వెబ్సైట్ www.mib.gov.inలో ఈ సలహా అందుబాటులో ఉన్నాయి.
ప్రధాన మంత్రి కార్యాలయం
జాతీయ ఉపాధ్యాయుల పురస్కారం 2023 విజేతల తో ఉపాధ్యాయులదినాని కి ముందు రోజు సాయంత్రం పూట భేటీ అయిన ప్రధాన మంత్రి
క్షేత్ర స్థాయి కార్యసాధకుల సాఫల్యాల ను గురించి బాలలకు వివరంగా చెప్పవలసినఅవసరాన్ని నొక్కిపలికిన ప్రధాన మంత్రి
దేశం లో వివిధ ప్రాంతాల సంస్కృతి ని మరియు భిన్నత్వాన్ని పాఠశాలల్లో ఒక వేడుక మాదిరి గా జరుపుకోవాలి: ప్రధాన మంత్రి
విద్యార్థినీ విద్యార్థుల లో ఆసక్తి ని ప్రోత్సహించడానికి ఉన్న ప్రాముఖ్యాన్ని స్పష్టం చేసిన ప్రధాన మంత్రి
ఉపాధ్యాయుల దినం కంటే ముందు రోజు సాయంత్రం పూట, ప్రధాన మంత్రి శ్రీ నరేంద్ర మోదీ 2023 వ సంవత్సరాని కి గాను ‘జాతీయ గురువుల పురస్కారం’ గెలుచుకొన్న వ్యక్తుల తో 7, లోక్ కళ్యాణ్ మార్గ్ లో సమావేశమయ్యారు. ఈ సంభాషణ కార్యక్రమం లో 75 మంది పురస్కార విజేత లు పాలుపంచుకొన్నారు.
దేశం లో యువజనుల మేధ ను వికసింపజేయడం లో గురువు ల ప్రయాసల ను ప్రధాన మంత్రి ప్రశంసించారు. మంచి ఉపాధ్యాయుల కు ఉండే ప్రాముఖ్యాన్ని గురించి మరియు దేశ భావి గతి కి రూపు రేఖల ను ఇవ్వడం లో వారు పోషించే పాత్ర ను గురించి ఆయన వివరించారు. క్షేత్రస్థాయి లో కార్యసాధకులు సాధించిన సాఫల్యాన్ని గురించి బాలల కు తెలియ జేసి, బాలల్లో ప్రేరణ ను నింపవలసిన అంశాని కి ప్రాధాన్యం ఉందని ఆయన స్పష్టం చేశారు.
మన స్థానిక వారసత్వాన్ని మరియు చరిత్ర ను చూసుకొని గర్వపడాలని ప్రధాన మంత్రి వివరించారు. విద్యార్థినీ విద్యార్థులు వారి ప్రాంతం యొక్క చరిత్ర ను మరియు సంస్కృతి ని గురించి తెలుసుకొనేటట్లు గా ప్రేరణ ను అందించాలని గురువుల కు ఆయన విజ్ఞప్తి చేశారు. దేశం లో వివిధత్వం యొక్క బలాన్ని గురించి ప్రధాన మంత్రి నొక్కి చెప్తూ, దేశం లోని వేరు వేరు ప్రాంతాల సంస్కృతి ని గురించి మరియు భిన్నత్వాన్ని గురించి పాఠశాలల్లో ఒక వేడుక మాదిరి గా ఘనం గా జరపాల్సింది గా ఉపాధ్యాయుల ను కోరారు.
చంద్రయాన్-3 సాఫల్యాన్ని గురించి ప్రధాన మంత్రి చర్చిస్తూ, 21 వ శతాబ్దం అనేది సాంకేతిక విజ్ఞానం ఆధారం గా దూసుకు పోతున్నటువంటి శతాబ్దం గా ఉన్నందువల్ల, విజ్ఞానశాస్త్రం గురించి మరియు సాంకేతిక విజ్ఞానం గురించి విద్యార్థినీ విద్యార్థుల లో ఆసక్తి ని ప్రోత్సహించవలసిన అవసరం ఎంతైనా ఉందన్నారు. యువజనుల ను నైపుణ్యం గలవారి గా తయారు చేసి, మరి వారిని రాబోయే కాలం కోసం తయారు గా ఉండేటట్టు తీర్చిదిద్దడానికి పెద్దపీట ను వేయాలి అని కూడ ఆయన చెప్పారు.
మిశన్ లైఫ్  ని గురించి ప్రధాన మంత్రి మాట్లాడుతూ, ఏదైనా ఒక వస్తువును వాడి పారవేసే ధోరణి కి భిన్నం గా ఒకసారి ఉపయోగించిన వస్తువుల ను తిరిగి ఉపయోగించుకొనేందుకు మార్గాలు ఉన్నాయేమో పరిశీలించి ఆ దారిన ప్రయాణించడానికి ప్రాముఖ్యాన్ని ఇవ్వడాన్ని గురించి చర్చించారు. ఈ సందర్భం లో అనేక మంది ఉపాధ్యాయులు వారి వారి పాఠశాలల్లో జరుగుతున్న స్వచ్ఛత కార్యక్రమాల ను గురించి ప్రధాన మంత్రి కి తెలియజేశారు. దీనికి అదనం గా, గురువులు వారి యావత్తు వృత్తి జీవనం లో నిరంతరం నేర్చుకొంటూ ఉండే తత్త్వాన్ని కలిగి ఉండాలని మరియు వారి ప్రావీణ్యాన్ని పెంచుకోవాలని సలహా ను ఇచ్చారు.
జాతీయ ఉపాధ్యాయుల పురస్కారం యొక్క ఉద్దేశ్యం దేశం లో కొందరు అతి ఉత్తములైన ఉపాధ్యాయుల విశిష్ట తోడ్పాటుల ను ఒక ఉత్సవం మాదిరి గా జరుపుకోవడం తో పాటు గురువులు వారి అంకిత భావం తో విద్య పరమైన నాణ్యత ను పెంచడం ఒక్కటే కాకుండా వారి విద్యార్థుల జీవనాన్ని కూడ సమృద్ధం చేస్తూ ఉన్నందుకు వారి ని గౌరవించడం కూడాను. ఈ సంవత్సరం లో, పురస్కారం యొక్క పరిధి ని విస్తరించడం జరిగింది. ఇది వరకు పాఠశాల విద్య మరియు అక్షరాస్యత విభాగం ఎంపిక చేసిన ఉపాధ్యాయుల ను దీని పరిధి లో చేర్చడం జరిగింది. ఇప్పుడు దీనిలో ఉన్నత విద్య విభాగం మరియు నైపుణ్యాల అభివృద్ధి మంత్రిత్వ శాఖ లు ఎంపిక చేసిన ఉపాధ్యాయుల ను కూడా లెక్క కు తీసుకోవడం జరుగుతున్నది.